Source: http://docplayer.fi/53073020-Raportti-infinergies-finland-oy-kestilan-kokkonevan-tuulivoimahankkeen-asukaskyselyn-tulokset.html
Timestamp: 2018-01-16 23:46:16+00:00
Document Index: 10420727

Matched Legal Cases: ['kko ', 'kko ', 'kko ', 'kko ', 'kko ', 'kko ']

RAPORTTI INFINERGIES FINLAND OY. Kestilän Kokkonevan tuulivoimahankkeen asukaskyselyn tulokset - PDF
Download "RAPORTTI INFINERGIES FINLAND OY. Kestilän Kokkonevan tuulivoimahankkeen asukaskyselyn tulokset"
1 RAPORTTI INFINERGIES FINLAND OY Kestilän Kokkonevan tuulivoimahankkeen asukaskyselyn tulokset
2 Kaikki oikeudet pidätetään. Tätä asiakirjaa tai osaa siitä ei saa kopioida tai jäljentää missään muodossa ilman Pöyry Finland Oy:n antamaa kirjallista lupaa.
3 SISÄLTÖ JOHDANTO 1 2 ASUKASKYSELYN TOTEUTUS 2 3 KYSELYN TULOKSET Vastaajien taustatiedot Hankealueen nykyinen käyttö Suhtautuminen tuulivoimaan yleisesti Arviot tuulivoimahankkeen vaikutuksista Suhtautuminen tuulivoimahankkeeseen ja tiedotus 15 4 YHTEENVETO JA JOHTOPÄÄTÖKSET 20 Liite 1 Asukaskyselyn lomake Ville Koskimäki, FM Jari Laitakari, YTM, emba Pöyry Finland Oy Elektroniikkatie 13 FI OULU Finland Kotipaikka Vantaa, Finland Y-tunnus Tel Fax
4 1 1 JOHDANTO Infinergies Finland Oy suunnittelee Siikalatvalle Kestilän Kokkonevan alueelle yhdeksän tuulivoimalan tuulivoimahanketta. Hankealue sijaitsee Siikalatvan kunnassa, n. 11 km Kestilän keskustaajamasta (Kuva1). Tuulivoimapuiston toteuttaminen edellyttää osayleiskaavan laatimista hankealueelle. Toteutettu asukaskysely liittyi hankkeen kaavoitusmenettelyyn ja sen vaikutusten arviointiin. Hankkeen lähialueen vakituisille ja vapaa-ajan asukkaille suunnatulla kyselyllä selvitettiin tuulivoimahankkeen vaikutuksia ihmisten elinoloihin, viihtyvyyteen ja virkistyskäyttöön. Kyselyn tavoitteena oli tiedottaa lähiasukkaita hankkeesta sekä kerätä asukkaiden näkemyksiä kaavan ihmisiin kohdistuvien vaikutusten arvioinnin tueksi. Kyselyn toteuttamisesta vastasi Pöyry Finland Oy Infinergies Finland Oy:n toimeksiannosta. Kyselyn tulosten raportoinnissa on keskitytty kyselyn olennaisimpiin tuloksiin. Avovastauksia on havainnollistettu raportoimalla suoria lainauksia, jotka on kursivoitu. Kyselyn tulokset on raportoitu kyselylomakkeen mukaisessa järjestyksessä ja tuloksia on peilattu suhteessa vastaajien taustamuuttujiin esimerkiksi ristiintaulukointia käyttämällä. On huomioitava, että raportissa käsitellään asukaskyselyyn vastanneiden arvioita hankkeen vaikutuksista. Näkemykset huomioidaan osana kaavoituksen vaikutusten arviointia, joka toteutetaan asiantuntija-arvioina. Kuva 1. Hankkeen sijainti (Pohjakartta MML 2017).
5 2 ASUKASKYSELYN TOTEUTUS Asukaskysely toteutettiin toukokuussa 2017 postikyselynä tuulipuistohankkeen lähialueen (noin 10 kilometriä hankealueesta) vakituisille talouksille ja vapaa-ajan asukkaille. Kyselylomakkeita lähetettiin yhteensä 500 kotitalouteen, joista vakituisia asuinkiinteistöjä oli 407 ja vapaa-ajan kiinteistöjä 93. Kyselystä tiedotettiin paikallisessa sanomalehdessä ja kunnan nettisivuilla. Kyselystä kiinnostuneille tarjottiin mahdollisuus saada kyselylomake myös Kestilän kirjastosta. Vastaajille annettiin vastausaikaa noin kaksi viikkoa. Myös vastausajan jälkeen palautuneita kyselylomakkeita huomioitiin mahdollisimman laajan kyselyaineiston keräämiseksi. Kyselylomakkeita osoitettiin yksi per kotitalous. Kyselyn toteuttamisessa hyödynnettiin Väestörekisterikeskuksen osoitetietoja. 2 Kuva 2. Asukaskyselyn osoitetietojen yleispiirteinen poiminta-alue. Poiminta-alue on noin 12 kilometriä hankealueesta. Kyselylomake sisälsi yhteensä 27 kysymystä (liite 1). Asukaskyselyn mukana lähetettiin hankekuvaus ja kuvaus hankkeen kaavoitusmenettelystä. Kyselylomakkeita palautui yh-
6 teensä 145 kappaletta eli vastausprosentiksi muodostui 29 prosenttia. Vapaa-ajan asukkaat vastasivat kyselyyn hieman vakituisia asukkaita aktiivisemmin. Vastausaktiivisuutta voidaan pitää aiempiin vastaaviin kyselytutkimuksiin verrattuna hyvänä. 3 3 KYSELYN TULOKSET 3.1 Vastaajien taustatiedot Kyselyyn vastasi yhteensä 145 henkilöä. Aineistoon huomioitiin myös viimeisen palautuspäivän ( ) jälkeen palautuneet lomakkeet. Vastaajista 106 (77 %) oli vakituisia asukkaita ja 32 (23 %) vapaa-ajan asukkaita. Vastaajista 11 (8 %) ilmoitti omistavansa maata Kokkonevan hankealueella. Vastaajista 37 oli naisia ja 96 miehiä. Vastaajat olivat kunnan keskimääräistä väestöä iäkkäämpiä, mutta vastaajien ikäjakaumaa todennäköisesti vastaa alueen todellista ikäjakaumaa melko hyvin (Taulukko 1). Vastaajista peräti 88 prosenttia oli yli 45-vuotiaita. Taulukko 1. Vastaajien ikäjakauma. Ikäryhmä Vastaajien lukumäärä Vastaajien osuus ~ (%) Alle 18-vuotias vuotta vuotta vuotias Yli 64-vuotias YHTEENSÄ Vastaajista noin puolet oli työelämässä ja 45 prosenttia vastaajista ilmoitti olevansa eläkeläinen (Taulukko 2). Maa- ja metsätalousyrittäjiä oli noin joka viides (20 %) ja työntekijöitä tai toimihenkilöitä noin joka neljäs (25 %). Taulukko 2. Vastaajien ammattiasema. Ammatti Vastaajien lukumäärä Vastaajien osuus ~ (%) Työntekijä tai toimihenkilö Johtavassa asemassa oleva 3 2 Maa- ja /tai metsätalousyrittäjä Muu yrittäjä 5 4 Eläkeläinen Opiskelija 2 2 Muu 4 3 YHTEENSÄ
7 Vastaajien arvioimaa etäisyyttä asunnostaan tai loma-asunnostaan hankealueelle on esitetty kuvassa 3. Noin kaksi kolmesta vastaajasta (67 %) arvioi asuntonsa tai lomaasuntonsa sijaitsevan yli viiden kilometrin etäisyydellä hankealueesta. Neljä vastaajaa arvioi asuntonsa tai loma-asuntonsa sijaitsevan alle kahden kilometrin etäisyydellä hankealueesta, vaikka kahden kilometrin etäisyydessä hankealueesta ei sijaitse asuin- tai lomarakennuksia. 4 Kuva 3. Vastaajien arvio asuntonsa tai loma-asuntonsa etäisyydestä hankealueeseen (n=144). Kyselyssä kartoitettiin vastaajien aiempia kokemuksia tuulivoimasta kysymällä, ovatko he aiemmin käyneet jonkin olemassa olevan tuulivoimapuiston alueella tai nähneet tuulivoimaloita maastossa. Kysymyksellä arvioitiin vastaajien kokemuspohjaa esimerkiksi tuulivoimaloiden vaikutuksesta maisemassa ja tietämystä voimaloiden aiheuttamista konkreettisista muutoksista rakennetun ympäristön elementtinä. Vastaajista lähes kaikki oli nähnyt tuulivoimalan joko läheltä tai etäältä (Kuva 4). Ainoastaan noin joka kymmenennellä ei ollut aikaisempaa kokemusta tuulivoimaloista.
8 5 Kuva 4. Vastaajien arviot kysymykseen Oletteko käynyt jonkin olemassa olevan tuulivoimapuiston alueella tai oletteko nähneet tuulivoimaloita maastossa? (n=142). 3.2 Hankealueen nykyinen käyttö Vastaajien aluetuntemusta ja tapoja käyttää aluetta arvioitiin kolmella kysymyksellä, joista kaksi kysymystä oli strukturoituja ja yksi avoin. Vastaajista valtaosa (92 %) liikkuu hankealueella kuukausittain tai harvemmin. Päivittäin tai viikoittain aluetta käyttäviä vastaajia oli 12 (8 %). Vakituiset asukkaat liikkuvat hankealueella keskimäärin vapaa-ajan asukkaita useammin. Kuva 5. Vastaajien arviot kysymykseen Kuinka usein liikutte Kokkonevan hankealueella? (n=144).
9 Vastaajien tapoja käyttää Kokkonevan aluetta kartoitettiin kysymällä, mihin harrastuksiin tai muihin tarkoituksiin he Kokkonevan aluetta käyttävät. Noin joka kolmas (30 %) vastaaja ilmoitti, ettei liiku alueella (Kuva 6). Suosituin käyttömuoto oli marjastus ja sienestys, jota harrasti 55 prosenttia vastanneista. Kokkonevan aluetta käytetään lisäksi ulkoiluun tai lenkkeilyyn, metsästykseen ja luonnon tarkkailuun, sekä metsätalouden harjoittamiseen. 6 Kuva 6. Vastaajien arviot kysymykseen Mihin harrastuksiin tai muihin tarkoituksiin käytätte Kokkonevan aluetta? (n=3 80). Vastaajilla oli mahdollisuus kuvata tuulivoimapuiston ja sen lähiympäristön nykyistä käyttöä tai sen merkitystä vastaajien elinympäristössä. Avovastauksissa tuli esille alueen vaihteleva merkitys vastaajille sekä alueen monipuolinen käyttö niin virkistys- kuin metsätalouskäyttöön. Osalle vastaajista alueella ei ollut suurta merkitystä kun taas osa vastaajista koki alueen merkittäväksi virkistyskäyttöalueeksi. Alueella harrastetaan kotitarvekeräilyä (marjat, sienet) sekä metsästetään. Vastausten perusteella alueen virkistyskäyttö painottuu kevääseen, kesään ja syksyyn. Alueen talvikäyttö on vähäisempää. Lähinnä merkitystä metsätalouden harjoittamisessa ja siihen liittyen. Metsätalous, eräharrastus, luontoelämykset, marjastus, sienestys yms. Mahtavaa erämaahenkistä aluetta. Merkittävä alue marjastukseen, sienestykseen, ulkoiluun ja luonnon tarkkailuun. Hyvä rauhallinen marjastusalue. Myös riistaa runsaasti metsälinnut, jänikset.
10 3.3 Suhtautuminen tuulivoimaan yleisesti Vastaajille esitettiin useita tuulivoimaa ja sen vaikutuksia koskevia väittämiä. Vastaajia pyydettiin valitsemaan parhaiten mielipidettään kuvaava vaihtoehto. Vastaajien suhtautuminen vaihteli voimakkaasti eri väittämien välillä (Kuva 7). Esimerkiksi väittämään Kannatan tuulivoiman lisäämistä Suomessa suhtautui myönteisesti noin 53 prosenttia vastanneista ja kielteisesti 38 prosenttia. Sen sijaan valtaosa vastaajista (95 %) arvioi tärkeäksi, että Suomi vähentää riippuvuuttaan tuontienergiasta. Osalla vastaajilla oli epäluottamusta tuulivoiman suunnittelua ohjaavien viranomaisten ammattitaitoa ja lakeja kohtaan. Vastaajista peräti 46 prosenttia arvioi olevansa melko eri mieltä tai täysin eri mieltä väittämän Luotan viranomaisten ammattitaitoon ja lakeihin, jotka ohjaavat tuulivoiman suunnittelua. Hankealueen lähellä asuvat tai loma-asunnon omistavat vastaajat suhtautuivat tuulivoimaan keskimäärin kielteisemmin kuin etäämpänä hankealueesta asuvat tai loma-asunnon omistavat vastaajat. 7 Kuva 7. Vastaajien suhtautuminen tuulivoimaan (n= ).
11 3.4 Arviot tuulivoimahankkeen vaikutuksista Kyselylomakkeessa vastaajia pyydettiin arvioimaan hankkeen vaikutuksia eri näkökulmista. Vastaajien arviot hankkeen vaikutuksista kuntatasolla on esitetty kuvassa 8. Eniten myönteisiä vaikutuksia arvioitiin muodostuvan alueen/kunnan imagoon, kunnan talouteen, kunnan elinvoimaisuuteen sekä alueen työllisyyteen. Eniten kielteisiä vaikutuksia arvioitiin muodostuvan alueen/kunnan imagoon, alueen matkailuun sekä alueen arvostukseen. Lähes puolet vastaajista (45 47 %) arvioi, ettei hankkeella ole vaikutusta alueen matkailuun, kunnan elinvoimaisuuteen tai alueen työllisyyteen. 8 Kuva 8. Vastaajien arviot Kokkonevan tuulivoimahankkeen vaikutuksista kuntatasolla (n= ).
12 9 Vastaajia pyydettiin arvioimaan hankkeeseen liittyvien asioiden vaikutusta omaan elämäänsä ( Kuva 9). Noin puolet vastaajista (41 56 %) arvioi, ettei hankkeeseen liittyvistä asioista (maiseman muutos, lapojen aiheuttama varjostus, tuulivoimaloiden synnyttämä ääni, lentoestevalojen näkyminen) aiheudu heidän elämäänsä vaikutuksia. Eniten kielteisiä vaikutuksia arvioitiin aiheutuvan tuulivoimaloiden synnyttämästä äänestä ja maiseman muutoksesta.
13 Kuva 9. Vastaajien arviot hankkeeseen liittyvien asioiden vaikutuksista omaan elämäänsä (n=140). 10 Vastaajia pyydettiin arvioimaan Kokkonevan tuulivoimapuiston rakentamisen vaikutuksia lähiympäristön viihtyisyyteen, harrastus- ja virkistysmahdollisuuksiin, maisemaan, sekä asuinalueen tai vapaa-ajan asunnon arvostukseen asuntoalueena. Vastaajilla oli mahdollisuus arvioida ensin nykytilannetta ja sen jälkeen tilannetta Kokkonevan tuulivoimapuiston rakentamisen jälkeen (Kuva 10, Kuva 11, Kuva 12, Kuva 13). Vastaajista 92 prosenttia arvioi asuinalueensa tai vapaa-ajan asuntonsa lähiympäristön olevan nykyisin erittäin viihtyisä tai viihtyisä. Merkittävä osa vastaajista arvioi viihtyisyyden heikentyvän tuulivoimapuiston rakentamisen myötä. Tuulivoimapuiston rakentamisen jälkeen asuinalueen tai lähiympäristön erittäin viihtyisäksi tai viihtyisäksi arvioivien osuus oli 52 prosenttia. Yhteensä noin 36 prosenttia vastaajista arvioi muutoksen olevan kielteinen. Alle 5 kilometrin etäisyydellä hankealueesta asuvat tai loma-asunnon omistavat vastaajat arvioivat muutoksen olevan voimakkaampi kuin etäämmällä hankealueesta asuvat vastaajat. Kuva 10. Vastaajien arviot asuinalueensa tai vapaa-ajan asuntonsa viihtyisyydestä nykytilanteessa ja Kokkonevan tuulipuiston rakentamisen jälkeen (n= ). Peräti 91 prosenttia arvioi asuinalueensa tai vapaa-ajan asuntonsa lähiympäristön maiseman olevan nykyisin erittäin miellyttävä tai miellyttävä (Kuva 11). Tuulivoimapuiston rakentamisen jälkeen maiseman erittäin miellyttäväksi tai miellyttäväksi arvioivien osuus oli 50 prosenttia. Yhteensä noin 39 prosenttia vastaajista arvioi muutoksen olevan kielteinen. Myös maiseman osalta etenkin hankealuetta lähempänä asuvat vastaajat arvioivat tuulivoimapuiston rakentamisen vaikuttavan kielteisesti.
14 11 Kuva 11. Vastaajien arviot asuinalueensa tai vapaa-ajan asuntonsa lähiympäristön maisemasta nykytilanteessa ja Kokkonevan tuulipuiston rakentamisen jälkeen (n= ). Osa vastaajista arvioi Kokkonevan tuulivoimapuiston rakentamisen heikentävän oman ja perheensä harrastus- ja virkistysmahdollisuuksia lähiympäristössä sekä asuinalueensa tai vapaa-ajan asuntonsa lähiympäristön arvostusta (Kuva 12, Kuva 13). Yhteensä noin 29 prosenttia vastaajista arvioi harrastus- ja virkistysmahdollisuuksiin kohdistuvan muutoksen olevan kielteiseksi. Vastaajista 38 prosenttia arvioi lähiympäristön arvostuksen heikentyvän. Lähempänä hankealuetta asuvat tai loma-asunnon omistavat vastaajat arvioivat muutoksen olevan voimakkaampi kuin etäämmällä hankealueesta asuvat vastaajat.
15 12 Kuva 12. Vastaajien arviot oman ja perheensä harrastus- ja virkistysmahdollisuuksista asuinalueensa tai vapaa-ajan asunnon lähiympäristössä nykytilanteessa ja Kokkonevan tuulipuiston rakentamisen jälkeen (n= ).
16 Kuva 13. Vastaajien arviot asuinalueensa tai vapaa-ajan asuntonsa lähiympäristön arvostuksesta nykytilanteessa ja Kokkonevan tuulipuiston rakentamisen jälkeen (n= ). 13 Vastaajien arvioita Kokkonevan hankkeen vaikutuksista alueen käyttömahdollisuuksiin on esitetty kuvassa Kuva 14. Ainoastaan muutamat vastaajat arvioivat hankkeella olevan myönteisiä vaikutuksia alueen käyttömahdollisuuksiin. Käyttömahdollisuuksien parantuminen liittyy avovastausten perusteella alueen saavutettavuuden parantumiseen tiestön rakentamisen ja kunnostuksen vuoksi. Kielteisiä vaikutuksia arvioitiin kohdistuvan etenkin marjastukseen ja sienestykseen, metsästykseen sekä luonnon tarkkailuun. Muina toimintana, joihin vaikutuksia arvioitiin kohdistuvan, mainittiin henkinen viihtyvyys, yleinen ilmapiiri, kalastus, uudisrakentaminen, soidensuojelualueet sekä karjanhoito. Kuva 14. Vastaajien arviot Kokkonevan tuulivoimapuiston rakentamisen vaikutuksista alueen käyttömahdollisuuksiin (n=35 141). Hankkeen mahdollisia myönteisiä ja kielteisiä vaikutuksia tiedusteltiin avoimilla kysymyksillä. Hankkeen myönteiset vaikutukset keskittyivät neljään pääteemaan: talousvaikutuksiin, energiantuotantoon, ympäristöön sekä tiestöön. Kooste vastauksista ja mainintojen määrä on esitetty alla olevassa taulukossa. Taulukko 3. Kokkonevan tuulipuiston toteuttamisen myönteisiä vaikutuksia. Suluissa on ilmoitettu mainintojen määrä. Talous (43) Työllisyys Kiinteistövero Vaikutukset kunnan talouteen Paikallisten työllistyminen Vuokratulot Energiantuotanto (20)
17 14 Sähkön tuotanto Kotimaisen ja paikallisen energian lisäys Ympäristö (7) Puhdas ja uusiutuva energia Luontoarvoja isossa kuvassa säästävä ekologisuus Tiestö (12) Uudet metsätiet ja teiden kunnon parantuminen Liikkumisen helpottuminen Muut (4) Kohottaa kunnan imagoa Suunnistamisen helpottuminen Jännittävä nähtävyys Myös hankkeen kielteiset vaikutukset keskittyivät neljään pääteemaan: meluvaikutuksiin, maisema- ja vilkuntavaikutuksiin, luontoon kohdistuviin vaikutuksiin sekä virkistyskäyttövaikutuksiin. Selkeästi eniten vastaajia huolestutti mahdolliset melu- ja maisemavaikutukset. Muut mainitut kielteiset vaikutukset koskivat pääasiassa tuulivoimatuotannon tukemista verovaroin sekä vaikutuksia kiinteistöjen arvoon. Kooste vastauksista ja mainintojen määrä on esitetty alla olevassa taulukossa. Taulukko 4. Kokkonevan tuulipuiston toteuttamisen kielteisiä vaikutuksia. Suluissa on ilmoitettu mainintojen määrä. Melu (38) Melun lisääntyminen Kielteiset terveysvaikutukset ihmisiin ja eläimiin Lapojen tuottama melu Maisema ja varjon vilkkuminen (29) Rikkoo luonnon maiseman Lentoestevalojen näkyminen Varjon vilkkuminen Esteettinen haitta Valosaaste Virkistyskäyttö (11) Harrastusmahdollisuuksien kaventuminen Liikkumisrajoituksia voimala-alueella ja ympärillä Luonnonrauhan rikkoontuminen Asuinalueen virkistysarvojen menetys Luonto (18) Häiritsee lintujen pesintää ja hirvien elämää Vaikutukset luontoon ja metsän eläimiin ja lintuihin Luonnon ja riistaeläimien asuinalueen turmeleminen Muut (19) Verovaroin tuettu energiantuotanto Kiinteistöjen arvon laskeminen Taloudellisuus (ilman tukia)
18 3.5 Suhtautuminen tuulivoimahankkeeseen ja tiedotus Vastaajista vajaa puolet oli täysin samaa mieltä tai osittain samaa mieltä väittämän Kokkonevan alue soveltuu tuulivoimaloiden rakentamiseen. Noin kolmannes oli väittämän suhteen osittain eri mieltä tai täysin eri mieltä. Lähempänä hankealuetta asuvat tai loma-asunnon omistavat vastaajat arvioivat suhtautuivat alueen soveltuvuuteen keskimäärin kielteisemmin kuin etäämmällä hankealueesta asuvat vastaajat. Yli puolet vastaajista ei suhtaudu myönteisesti tuulivoimaloiden määrän kasvattamiseen yhdeksästä suunnitellusta. Teiden ja tieyhteyksien rakentaminen arvioitiin pääasiassa positiiviseksi asiaksi. Tieyhteyksien rakentaminen nousi esille myös kyselyn avovastauksissa. Myös ympäristövaikutusten selvittäminen arvioitiin pääasiassa myönteiseksi asiaksi. Vastaajilla oli mahdollisuus kommentoida tuulivoimaloiden sijoittelua alueella sekä ottaa kantaa sijoitteluun yksittäisen voimalan tarkkuudella. Kommentit koskivat tuulivoimapuistoa kokonaisuutena, eikä yksittäisten voimaloiden siirtoa esitetty. Yleisimpänä kommenttina oli tuulivoimapuiston siirtäminen kauemmas asutuksesta. 15 Kuva 15. Vastaajien suhtautuminen Kokkonevan tuulivoimahanketta koskeviin väittämiin (n= ). Jokapäiväiseen elämään kohdistuvina vaikutuksina mainittiin erityisesti hankkeen meluja maisemavaikutukset sekä mahdolliset terveysvaikutukset. Vastauksissa nousi esiin huoli mahdollisista infraäänistä ja niiden terveysvaikutuksista. Lisäksi vaikutukset alueen virkistyskäyttöön huolestuttivat vastaajia: Luonnon rauha häiriintyy tuulimyllyjen johdosta metsästys- ja marjastusreissuilla
19 Alueen kulkurajoitukset: Metsästys, marjastus, metsienhoito ym. Mahdolliset haitat pidemmällä ajalla terveyteen. Terveyshaitat tulisi selvittää virallisesti ja puolueettomasti. Melu-, ympäristö- ja maisemahaitat. Pilaa harrastusmahdollisuudet. Pilaa läheisen soidensuojelualueen, joka on merkittävä virkistys- ja harrastusympäristö. Lapojen häiritsevä välke. Infraääni, josta ei ole virallista terveystutkimusta. Pelko vaikutuksista kuuloon, yleisterveysvaikutuksista liian vähän tutkittua tietoa, huolissaan ollaan. Taloudellinen tappio rakennusten ja maa-alueiden hinnan laskusta. Viihtyvyys huononee huomattavasti. Kylän elinvoima hiipuu, koska ei kukaan tuulivoimapuiston likellä halua asua. Meluhaitta, valosaaste ja ennen muuta maisemahaitta, asunnon arvon aleneminen Osa vastaajista puolestaan arvioi, ettei hankkeella ole vaikutuksia jokapäiväiseen elämäänsä. Etenkin etäämpänä hankealueesta asuvat vastaajat arvioivat jokapäiväiset vaikutukset vähäisemmiksi. Ei tällä hetkellä vaikuta, kun asun niin kaukana siitä alueesta. Ennakkokäsityksenä mediassa uutisoituja meluhaittoja mutta tuskin tänne asti kuuluu mitään. Luulen ettei ole vaikutusta, aika näyttää Kai ne näkyvät pihapiiriin mutta en osaa ajatella että siitä olisi haittaa Voisin tulla töihin sinne, jolloin myönteisiä vaikutuksia. Ei silloin niin haittaisi se maisemahaittakaan. Kokkonevan tuulipuiston sähköverkkoliityntä on suunniteltu maakaapelilla voimalinjaan, joka sijaitsee noin kuusi kilometriä kaava-alueelta länteen. Liittymäkohtaan rakennetaan sähköasema. Maakaapelilla toteutettava sähkönsiirto koettiin positiivisena asiana, eikä siitä arvioitu aiheutuvat merkittäviä haittoja. Ainoat vastaajien ennakoimat haitat liittyivät maakaapelin ja sähköaseman rakentamisvaiheen ajalle ajoittuvat tilapäiset haitat, kuten lisääntyvä liikenne ja ojien kaivaminen. Vastauksissa toivottiin, ettei maakaapelointi vaikuttaisi sähkönsiirtohintoja nostaen. Ei ollenkaan huono ratkaisu. Häiriöt vähenee ilman muuta. Myönteisesti suhtaudun siihen että tulee maakaapeleita. Kaapelointi tulee suorittaa niin, ettei sillä ole vaikutusta teiden kunnossapitoon tai alueen ojituksiin jne. tiealueen ulkopuolelle, riittävän syvään. Yli puolet vastaajista (60 %) koki olevansa rauhallisin mielin Kokkonevaan tuulivoimahankkeen suhteen (Kuva 16). Hankkeesta huolestuneiden osuus oli 25 prosenttia ja tilanne pelotti 6 prosenttia vastanneista. Rauhallisin mielin olevat vastaajat perustelivat vastaustaan riittävällä etäisyydellä hankkeeseen, minkä arvioitiin vähentävän vaikutuk- 16
20 sia. Tuulivoimalla tuotettu energia arvioitiin ympäristöystävälliseksi vaihtoehdoksi ja alueelle tehtävät investoinnit koettiin positiiviseksi asiaksi. Ekologinen vaihtoehto Hyvä jos tänne joku jotain rakentaa Jos suunnittelutyöt on hoidettu hyvin ja haittavaikutukset vähäiset. Ymmärrän ihmisten huolen, jotka asuvat lähellä voimalaa: melu tms. mutta meidän mökki on sen verran kaukana että tuskin vaikuttaa. 17 Kuva 16. Vastaajien arviot kysymykseen Millaisella mielellä ajattelette Kokkonevan tuulivoimahanketta? (n=127). Hanke huolestutti keskimääräistä enemmän alle viiden kilometrin asuvia tai lomaasunnon omistavia vastaajia sekä alueen vakituisia asukkaita. Huolestuneisuutta aiheuttivat hankkeen mahdolliset haittavaikutukset. Tällaisina mainittiin erityisesti melu- ja maisemavaikutukset sekä vaikutukset luontoon. Lisäksi kaivattiin lisää tutkimustietoa tuulivoiman vaikutuksista. Myllyt pilaavat maisemaa. Mahdolliset äänet huolestuttaa. Haittavaikutukset asukkaille huolestuttavat Tieteellinen tieto voimaloista vähäistä. Olisi saatava enemmän asiantuntijatietoa. Kielteinen vaikutus luontoon, lähiympäristöön Mahdolliset rajoitukset alueen muuhun käyttöön tulevaisuudessa epäilyttää eniten.
21 Vastaajat, jotka ilmoittivat tilanteen pelottavan heitä, mainitsivat perusteluiksi mahdolliset terveysvaikutukset: Infraäänien negatiivisten vaikutusten vuoksi. Terveysriskit Jos jotain terveysvaikutuksia tulee, silloin yksittäinen ihminen on täysin voimaton. Hankkeesta tiedottaminen on onnistunut melko hyvin, sillä lähes kaksi kolmesta oli kuullut hankkeesta ennen asukaskyselyn lähettämistä (Kuva 17). Hanke oli entuudestaan tutumpi hankealueen lähellä asuville tai loma-asunnon omistaville vastaajille. Hankkeesta käytyyn julkiseen keskusteluun oli osallistunut ainoastaan noin 13 prosenttia vastanneista. Julkiseen keskusteluun oli osallistunut etenkin hankealuetta lähellä asuvat tai loma-asunnon omistavat vastaajat sekä Kokkonevan hankkeeseen kielteisesti suhtautuvat vastaajat. 69 prosenttia vastanneista ilmoitti tietävänsä mistä löytää tarvittaessa lisätietoja hankkeesta. Asukaskyselyn saatteessa ilmoitettiin ympäristöhallinnon internet-sivu, josta löytyy lisää tietoa ympäristövaikutusten arviointimenettelystä. Lisäksi saatteessa oli hankevastaavan ja YVA-projektipäällikön yhteystiedot. 18 Kuva 17. Vastaajien arviot kysymykseen Oletteko saanut tietoa Kokkonevan tuulivoimahankkeesta tai osallistunut hankkeesta käytävään keskusteluun? (n= ). Viimeisenä kysymyksenä vastaajilta kysyttiin mitä asioita he toivovat otettavan huomioon Kokkonevan tuulivoimapuiston suunnittelussa. Palautteessa toivottiin tarkennuksia vaikutusten arviointiin sekä toivottiin voimaloiden sijoittamista etäämmälle asutuksesta tai hankkeen rakentamatta jättämistä. Hankkeen toteutuksessa toivottiin käytettävän mahdollisimman paljon paikallista työvoimaa. Useissa vastauksissa toivottiin aktiivisempaa vuoropuhelua lähiasukkaiden kanssa sekä asukkaiden mielipiteiden huomioimista. Lisäksi toivottiin tutustumismatkaa toiminnassa olevan tuulipuiston alueelle:
22 Asukkaiden ja laajemman käyttäjäkunnan kuuleminen. Tiedotustilaisuuksia lisää. Ihmisten tiedettävä mitä tapahtuu ja pystyykö vaikuttamaan. Että voimaloiden lähialueella olevien asukkaiden mielipiteet otettaisiin huomioon ja niitä todella kysyttäisiin heiltä! Maanomistajien ja lähialueiden asukkaiden mielipiteen Niiden maanomistajien mielipiteet, jotka eivät suhtaudu suopeasti hankkeeseen, otettaisiin paremmin huomioon. Panostakaa Kokkonevan lähiseudun asukkaisiin. Vaikka käyttämällä halukkaita jollain toimivalla tuulivoimapuistoalueella tutustumassa. Bussireissu päiväksi häivyttää epäilyä. Lähialueen asukkaita pitäisi käyttää tutustumassa olemassa oleviin tuulivoimaloihin. Hanketta koskevassa kritiikissä toivottiin, että hanketta ei rakennettaisi tai että voimalat sijoitettaisiin kauemmas asutuksesta: Unohtakaa koko hanke. Suunniteltu alue tulisi keskelle aluetta jonka ympärillä tällä hetkellä rauhaisaa asuinaluetta ja vapaa-ajan asuntoja. Luonnonrauha rikkoontuu. Viekää koko hanke niin kauaksi asutuksista etteivät häiritse ihmisiä, 15 km ainakin. Vastauksissa toivottiin vapaan kulkuoikeuden säilyttämistä. Hankkeesta luontoon ja ihmisiin kohdistuvat vaikutukset toivottiin arvioitavan mahdollisimman tarkasti. Hankealueen läheisyydessä sijaitsee karjatiloja ja karjanhoidolle kohdistuvat vaikutukset toivottiin selvitettävän. Avovastuksia on esitetty alla: Kulkuoikeus alueelle taattava kaikkina vuodenaikoina ja tuulivoimayhtiö vastaa tuulivoimaloiden aiheuttamista vahingoista. Alueen metsätalouskäyttöä ei saa rajoittaa. Onko rakennusvaiheen jälkeen mahdollista käyttää muokattuja alueita riistanhoitotyöhön, riistapeltoina? Alueen luontoarvot turmellaan ainut alue Suomen keskipisteessä, ollaan tuhoamassa. Oulujärven vaikutusalue pitää ottaa huomioon. Samalla tuhotaan kaunis Oulujärvi. Eritaajuisten äänten vaikutus lähiseudun asukkaisiin. Vaikutukset eläimistöön (linnut ym.) Luontoarvot/ympäristön asukkaiden viihtyisyys ja harrastusmahdollisuudet. Noin kolmen kilometrin etäisyydellä on useita maitokarjatiloja. Voimaloiden vaikutus karjanhoidolle. Tuulivoimalat kauemmaksi asutuksesta -> korpeen. 19
23 20 Tuulivoimaloiden tulisi olla matalampia, jotteivät näkyisi kauas. Terveysvaikutukset asukkaille Riittävän kaukana asutuksesta, jottei haittavaikutuksia tulisi. 4 YHTEENVETO JA JOHTOPÄÄTÖKSET Kestilän Kokkonevaan suunniteltavan tuulivoimapuiston lähialueen vakituisille asukkaille vapaa-ajan asukkaille suunnattu asukaskysely toteutettiin toukokuussa Asukaskysely toteutettiin postikyselynä tuulipuistohankkeen lähialueen (noin 10 kilometriä hankealueesta) vakituisille talouksille ja vapaa-ajan asukkaille. Kyselylomakkeita lähetettiin yhteensä 500 kotitalouteen, joista vakituisia asuinkiinteistöjä oli 407 ja vapaa-ajan kiinteistöjä 93. Kyselystä tiedotettiin paikallisessa sanomalehdessä ja kunnan nettisivuilla, ja kiinnostuneille tarjottiin mahdollisuus saada kyselylomake myös Kestilän kirjastosta. Kyselyn vastausprosentiksi muodostui 29 prosenttia. Vastausaktiivisuutta voidaan pitää aiempiin vastaaviin kyselytutkimuksiin verrattuna hyvänä. Vastaajista peräti 88 prosenttia oli yli 45-vuotiaita. Vastaajista noin joka kolmas ilmoitti asuvansa tai omistavansa loma-asunnon alle viiden kilometrin etäisyydellä hankealueesta. Kokkonevan alueella päivittäin tai viikoittain liikkuvien vastaajien määrä oli pieni. Aluetta käytetään erityisesti marjastukseen ja sienestykseen. Muita merkittäviä käyttömuotoja ovat ulkoilu, lenkkeily, metsästys ja luonnon tarkkailu. Vastaajien suhtautuminen tuulivoimaa koskeviin väittämiin vaihteli voimakkaasti. Yli puolet vastaajista suhtautui myönteisesti tuulivoiman lisäämiseen Suomessa ja noin joka kolmas suhtautui tuulivoiman lisäämiseen kielteisesti. Lähes kaikki vastaajat (96 %) pitivät tärkeänä, että Suomi vähentää riippuvuutta tuontienergiasta. Myös vastaajien näkemykset Kokkonevan tuulivoimahankkeen vaikutuksista kuntatasolla vaihtelivat. Myönteisiä vaikutuksia arvioitiin kohdistuvan etenkin alueen/kunnan imagoon, kunnan talouteen ja elinvoimaisuuteen sekä alueen työllisyyteen. Hankkeella arvioitiin olevan kielteisiä vaikutuksia etenkin alueen/kunnan imagoon, alueen matkailuun sekä alueen arvostukseen. Merkittävä osa vastaajista (30 45 %) arvioi ettei hankkeella ole esitettyjä vaikutuksia kuntatasolla. Vastaajia pyydettiin arvioimaan hankkeeseen liittyvien asioiden vaikutusta omaan elämäänsä. Noin puolet vastaajista arvioi, ettei hankkeeseen liittyvistä asioista (maiseman muutos, lapojen aiheuttama varjostus, tuulivoimaloiden synnyttämä ääni, lentoestevalojen näkyminen) aiheudu heidän elämäänsä vaikutuksia. Eniten kielteisiä vaikutuksia arvioitiin aiheutuvan tuulivoimaloiden synnyttämästä äänestä ja maiseman muutoksesta. Vastaajia pyydettiin arvioimaan Kokkonevan tuulivoimapuiston rakentamisen vaikutuksia lähiympäristön viihtyisyyteen, harrastus- ja virkistysmahdollisuuksiin, maisemaan, sekä asuinalueen tai vapaa-ajan asunnon arvostukseen asuntoalueena. Vastaajilla oli mahdollisuus arvioida ensin nykytilannetta ja sen jälkeen tilannetta Kokkonevan tuuli-
24 voimapuiston rakentamisen jälkeen. Erityisesti alle 5 kilometrin etäisyydellä asuvat tai loma-asunnon omistavat vastaajat arvioivat tuulivoimapuiston rakentamisen heikentävän asuinympäristön viihtyisyyttä, maisemaa, harrastus- ja virkistysmahdollisuuksia sekä arvostusta. Hankkeen mahdollisia myönteisiä ja kielteisiä vaikutuksia tiedusteltiin avoimilla kysymyksillä. Hankkeen myönteiset vaikutukset keskittyivät neljään pääteemaan: talousvaikutuksiin, energiantuotantoon, ympäristöön sekä tiestöön. Myös hankkeen kielteiset vaikutukset keskittyivät neljään pääteemaan: meluvaikutuksiin, maisema- ja vilkuntavaikutuksiin, luontoon kohdistuviin vaikutuksiin sekä virkistyskäyttövaikutuksiin. Selkeästi eniten vastaajia huolestutti mahdolliset melu- ja maisemavaikutukset. Lähes puolet vastaajista (47 %) oli täysin samaa tai melko samaa mieltä väittämän Kokkonevan alue soveltuu tuulivoimaloiden rakentamiseen. Täysin eri mieltä tai melko eri mieltä väittämän kanssa oli noin joka kolmas. Näin ollen hankkeeseen suhtautui myönteisesti lähes puolet vastaajista ja kielteisesti noin joka kolmas. Joka viides vastaaja ei osannut sanoa kantaansa hankkeeseen. Vaikka lähempänä hankealuetta (alle 5 km) asuvat tai loma-asunnon omistavat vastaajat suhtautuivat hankkeeseen muita kielteisemmin, myös etäämmällä hankealueesta (yli 5 km) asui hankkeeseen kielteisesti suhtautuvia. Vastaavasti osa hankealueen lähialueella asuvista vastaajista suhtautui hankkeeseen myönteisesti. Vastaajat olivat hankkeen suhteen pääosin rauhallisin mielin. Huolestuneisuutta ja pelko aiheutti erityisesti tuulivoiman melu- ja maisemavaikutukset. Esimerkiksi tuulivoiman mahdollisista terveysvaikutuksista kaivattiin lisää tutkimustietoa. Onkin suositeltavaa, että sidosryhmille tarjotaan tuulivoiman vaikutuksia koskevaa relevanttia tutkimustietoa, kuten Työterveyslaitoksen tekemiä ja Työ- ja elinkeinoministeriön teettämiä selvityksiä ympäristö- ja terveysvaikutuksista. Tieto suunniteltavasta hankkeesta ei ollut vielä tavoittanut kaikkia lähialueen vakituisia asukkaita ja loma-asukkaita. Noin kolmannes luki hankkeesta ensimmäisen kerran kyselyn saadessaan. Vuoropuhelun riittävyyteen on syytä kiinnittää huomiota kaikissa hankkeen vaiheissa. Esimerkiksi hankkeen lähialueella pidettävän yleisötilaisuuden avulla alueen toimijoille voitaisiin jakaa yksityiskohtaisempaa tietoa hankkeesta ja tilaisuudessa olisi mahdollista keskustella osallistujia askarruttavista kysymyksistä. Jatkosuunnittelussa on suositeltavaa tiedottaa myös alueen maanomistajia aktiivisesti. Aktiivisen vuoropuhelun avulla jatkosuunnittelussa voidaan paremmin huomioida paikallisten sidosryhmien näkökulmat ja toivomukset. Nämä voivat liittyä esimerkiksi voimaloiden sijoitteluun, maakaapelin ja teiden linjaukseen tai muihin hankkeen yksityiskohtiin, joilla on merkitystä haitallisten vaikutusten minimoinnin näkökulmasta. Avovastauksissa nostettiin esiin toive tutustumismatkan järjestämisestä toiminnassa olevan tuulivoimapuiston alueelle. Vastaavista tutustumismatkoista on aiemmissa hankkeissa saatu positiivisia kokemuksia ja matkoilla mukana olleet sidosryhmät ovat kokeneet saavansa arvokasta etukäteistietoa tuulivoimahankkeen konkreettisista vaikutuksista. 21
25 LIITE 1 ASUKASKYSELY 4 / 2017 KOKKONEVAN TUULIVOIMAHANKE Kestilän Kokkonevan tuulivoimahankkeen osayleiskaava ASUKASKYSELY KOKKONEVAN LÄHIALUEELLE Infinergies Finland Oy suunnittelee Siikalatvalle Kestilän Kokkonevan alueelle yhdeksän tuulivoimalan tuulivoimahanketta. Tuulivoimapuiston toteuttaminen edellyttää osayleiskaavan laatimista hankealueelle. Kysely liittyy hankkeen kaavoitusmenettelyyn. Hankkeen lähialueen vakituisille ja vapaa-ajan asukkaille suunnatulla kyselyllä selvitetään tuulivoimahankkeen vaikutuksia ihmisten elinoloihin, viihtyvyyteen ja virkistyskäyttöön. Kyselyn toteuttamisesta vastaa Pöyry Finland Oy Infinergies Finland Oy:n toimeksiannosta. Toivomme teidän osallistuvan kyselyyn ja näin osaltanne varmistavan, että kaikki olennaiset asiat tulevat huomioitua hankkeen kaavoituksessa. Kyselyn mukana on karttaliite tuulivoimahankkeen alustavasta sijainnista. Karttoihin voitte halutessanne merkitä tietoja vastaustenne tueksi ja palauttaa liitteen yhdessä kyselylomakkeen kanssa. Vastaukset käsitellään luottamuksellisesti ja yksittäisiä vastauksia lukevat ja käsittelevät ainoastaan Pöyryn asiantuntijat. Vastaajan nimi tai muu henkilöitävissä oleva tieto ei tule tuloksia raportoitaessa esille. Pyydämme teitä tutustumaan oheiseen hanketiivistelmään ennen kyselyyn vastaamista. Yksityiskohtaisempia tietoja hankkeesta ja sen osayleiskaavoituksesta saatte myös Siikalatvan kunnasta (kehitys- ja tekninen johtaja Aimo Lehmikangas, p ja Kysely on lähetetty vakituisille asukkaille ja loma-asukkaille noin 12 kilometrin etäisyydellä hankealueesta. Kyselyitä on postitettu yhteensä 500 kappaletta, yksi kuhunkin kotitalouteen. Mikäli joku kyselystä kiinnostunut ei ole saanut kyselyä postitse, niitä saa Kestilän kirjastosta saakka. Toivomme, että palautatte kyselylomakkeen viimeistään oheisessa palautuskuoressa, jonka postimaksu on valmiiksi maksettu. Kiitos osallistumisestanne! Lisätietoja kyselystä ja hankkeesta antavat: Pöyry Finland Oy Ella Kilpeläinen Infinergies Finland Oy Sisko Kotzschmar puh Puh LIITTEET: hanketiivistelmä, kyselylomake, palautuskuori
26 ASUKASKYSELY 4 / 2017 Kokkonevan tuulivoimahanke Osayleiskaavoitus Hankekuvaus Infinergies Finland Oy suunnittelee Siikalatvalle Kestilän Kokkonevan alueelle yhdeksän (9) tuulivoimalan tuulivoimahanketta. Hankealue sijaitsee Siikalatvan kunnassa, n. 11 km Kestilän keskustaajamasta (Kuva1). Alueen pinta-ala on n. 577 hehtaaria ja se on pääosin metsätalouskäytössä. Alue sijaitsee hieman alle 3 km päässä Pyhännän kunnan rajasta. Vaalan kunnanraja sijaitsee kaava-alueen itäpuolella n. 5 km päässä. Alustavien voimalapaikkojen läheisyydessä on vakituista ja loma-asutusta lähimmillään n. 2,2 km etäisyydellä (Kuva 2). Hanke koostuu tuulivoimaloista perustuksineen, jokaiselle voimalapaikalle rakennettavasta huoltotiestä, maakaapeleista, joita pitkin tuotettu sähkö syötetään sähköverkkoon sekä sähköasemasta. Tuulivoimaloiden kokonaiskorkeus olisi enintään 250 m hankkeen kokonaisteho alle 30 MW. Kokkonevan tuulipuiston sähköverkkoliityntä on suunniteltu maakaapelilla voimalinjaan, joka sijaitsee n. 6 km kaava-alueelta länteen. Liittymäkohtaan rakennetaan sähköasema. Hankealueelle sijoittuu Sorvonkankaantie ja Kiviharjun metsätie, joita hyödynnetään hankkeessa. Kaava-alueen länsipuolella, n. 3,5 km päässä alueelta sijaitsee Pyhännäntie (tienumero 822). Teiden kantavuutta on osin parannettava täysperävaunuajoneuvoille soveltuviksi. Myös teiden leveyttä on paikoin kasvatettava siten, että voimalaosat on mahdollista kuljettaa alueelle (minimileveys noin 5 6 metriä). Tarve kokonaan uusien teiden rakentamiselle tarkentuu suunnittelun edetessä. Rakennus- ja asennusvaiheessa jokaisen tuulivoimalan ympäriltä raivataan puustoa noin hehtaarin alueelta (100 m x 100 metrin alueelta). Voimaloiden perustukset valetaan tyypillisesti paikan päällä. Voimalaosat tuodaan asennuspaikalle rekoilla. Tuulivoimaloiden tekninen käyttöikä on noin 25 vuotta. Perustukset mitoitetaan noin 50 vuoden käyttöiälle ja kaapelit vähintään 30 vuoden käytölle. Voimaloiden koneistoja uusimalla käyttöikää voidaan jatkaa 50 vuoteen. Kaavoituksen vaiheet, osallistuminen, vuorovaikutus ja alustava aikataulu Hankkeen rakentaminen edellyttää maankäyttö- ja rakennuslain (MRL) mukaisia rakennuslupia ja tuulivoimaosayleiskaavan laatimista. Kaavoitus on tullut vireille Infinergies Finland Oy:n aloitteesta. Kaavoitustyötä ohjaa Siikalatvan kunta. Kaavan laadinnasta vastaa WSP Finland Oy. Kaavan laadintavaiheessa osalliset voivat osallistua kaavoitusmenettelyyn virallisten nähtävilläoloaikojen lisäksi yleisötilaisuuksissa, joita tämän kaavan laatimisen yhteydessä järjestetään vähintään kerran. Mielipiteisiin, muistutuksiin ja viranomaislausuntoihin laaditaan kirjalliset vastineet.
27 ASUKASKYSELY 4 / 2017 Osayleiskaavan laadintaa, sisältöä ja vuorovaikutusmenettelyä kuvaava osallistumis- ja arviointisuunnitelma (OAS) sekä kaavaluonnos olivat nähtävillä Kaavaluonnoksesta sekä OAS:ta saadut mielipiteet ja lausunnot koottiin nähtävilläolon jälkeen ja niihin laadittiin vastineet. Kaavaluonnosta seuraavan vaiheen, kaavaehdotuksen, käsittely kunnanhallituksessa ja kaavaehdotuksen nähtävilläolo tarkentuu suunnittelun edetessä. Kaavaehdotus tulee olemaan nähtävillä 30 pv ajan, jona aikana kuntalaisilla ja muilla osallisilla on mahdollisuus lausua kaavaehdotuksesta mielipiteensä tai pyydettäessä antaa siitä lausunto. Kuva 1 Hankkeen sijainti
28 ASUKASKYSELY 4 / 2017 Kuva 2 Alustavat voimalapaikat, hankkeen lähellä sijaitsevat asuin- ja lomarakennukset sekä 2 km etäisyysvyöhyke tuulivoimaloista. Osayleiskaava-alueen pinta-ala on noin 577 hehtaaria ja kaavan keskeiset määräykset kohdistuvat tuulipuiston rakentamisen ohjaukseen. Alue on kaavaluonnoksessa ja tulevassa kaavaehdotuksessa merkitty pääasiassa maa- ja metsätalousvaltaiseksi alueeksi, jonne saisi sijoittaa tuulivoimaloita niille erikseen osoitetuille alueille sekä niitä varten huoltoteitä, teknisiä verkostoja ja kokoonpanoalueita. Alueella sallitaan maa- ja metsätaloutta palveleva rakentaminen ja maa-ainesten otto. Kaavoitusmenettely on tarkoitus saada päätökseen vuoden 2017 aikana ja rakennuslupamenettely valmiiksi vuoden 2018 aikana. Tuulipuisto olisi mahdollisesti tuotantokäytössä vuonna 2019.
29 ASUKASKYSELY 4 / 2017 Hankkeen perustelut ja tavoitteet Työ- ja elinkeinoministeriön maaliskuussa 2013 julkaisemassa kansallisessa energia- ja ilmastostrategiassa tuulivoima nähdään tärkeänä uusiutuvan energian tuotantomuotona, joka vähentää Suomen riippuvuutta tuontipolttoaineista kuten hiilestä ja öljystä, lisää energiaomavaraisuutta ja parantaa kauppatasetta. Strategiassa on esitetty tavoitteeksi, että Suomessa vuonna 2025 tuulivoimalla tuotetaan sähköä noin yhdeksän terawattituntia. Vuonna 2015 julkaistun uuden hallitusohjelman mukaan päästöttömän, uusiutuvan energian osuutta on tarkoitus lisätä 2020-luvulla yli 50 prosenttiin. Uusiutuvan energian lisäämisen laskeva ja EU:n suuntaviivat täyttävä tuki perustetaan teknologianeutraalisuuteen ja taloudelliseen edullisuusjärjestykseen. Vaikutusten arviointi Maankäyttö- ja rakennuslain mukaan kaavaa laadittaessa on selvitettävä suunnitelman toteuttamisen merkittävät ympäristövaikutukset (MRL 9 ja MRA 1 ). Näitä ovat vaikutukset ihmisten elinoloihin ja elinympäristöön; maa- ja kallioperään, veteen, ilmaan ja ilmastoon; kasvi- ja eläinlajeihin, luonnon monimuotoisuuteen ja luonnonvaroihin; alue- ja yhdyskuntarakenteeseen, yhdyskunta- ja energiatalouteen sekä liikenteeseen; kaupunkikuvaan, maisemaan, kulttuuriperintöön ja rakennettuun ympäristöön. Osayleiskaavoituksen yhteydessä arvioidaan tuulivoimapuiston toteuttamisen aiheuttamia välittömiä ja välillisiä vaikutuksia ympäristöön. Vaikutusten arviointi perustuu hanketta varten tehtyihin selvityksiin, ja se kohdennetaan merkittäviksi koettuihin vaikutuksiin. Osayleiskaavoituksen yhteydessä selvitetään hankkeen toteuttamisen vaikutukset mm. yhdyskuntarakenteeseen, maankäyttöön ja elinkeinoihin maisemaan ja kulttuuriympäristöön ihmisten elinoloihin ja viihtyvyyteen meluun ja varjon vilkkumiseen ilmastoon kasvillisuuteen, eläimiin ja suojelukohteisiin puolustusvoimien toimintaan turvallisuuteen Lisäksi selvitetään Kokkonevan hankkeen ja muiden lähellä sijaitsevien tuulivoimahankkeiden mahdollisia yhteisvaikutuksia. Muita hankkeessa merkittäviksi koettuja vaikutuksia pyritään tunnistamaan kaavaprosessin aikana yleisötilaisuuksien, mielipiteiden ja lausuntojen kautta. Osayleiskaavan vaikutusten arviointi perustuu alueelta käytettävissä oleviin perustietoihin, alueella suoritettuihin selvityksiin ja tutkimuksiin, osallisilta saatuihin
30 ASUKASKYSELY 4 / 2017 lähtötietoihin, lausunnoista ja huomautuksista saatuihin tietoihin sekä tehtyihin mallinnuksiin (melu- ja varjostus). Jokaisella vaikutustyypillä on erilainen vaikutusalue. Tarkastelualueen laajuus riippuu aina tarkasteltavasta ympäristövaikutuksesta.
31 ASUKASKYSELY 4 / 2017 Kokkonevan tuulivoimahanke KYSELY LÄHIYMPÄRISTÖN ASUKKAILLE JA LOMA-ASUKKAILLE Vastausohjeet: Lukekaa ennen vastaamista koko kysymys ja sen kaikki vastausvaihtoehdot läpi. Vastatkaa sen jälkeen kysymykseen ympyröimällä mielipidettänne parhaiten kuvaavan vaihtoehdon numero tai kirjoittamalla vastaus sille varattuun tilaan. Valitkaa vain yksi vaihtoehto, ellei toisin mainita. A. VASTAAJAN TAUSTATIEDOT 1. Oletteko 2. Oletteko 1. Vakituinen asukas 1. Nainen 2. Vapaa-ajan asukas 2. Mies 3. Minkä ikäinen olette? 4. Mikä on ammattinne? 1. alle 18-vuotias 1. Työntekijä tai toimihenkilö vuotias 2. Johtavassa asemassa oleva vuotias 3. Maa- ja/tai metsätalousyrittäjä vuotias 4. Muu yrittäjä, toimiala? 5. yli 64-vuotias 5. Eläkeläinen 6. Opiskelija 7. Muu, mikä? 5. Missä asuntonne tai loma-asuntonne sijaitsee (esim. kylä, postinumero, osoite)? Voitte myös merkitä sijainnin karttoihin, jotka ovat hankekuvauksessa. Liittäkää tarvittaessa ne sivut kyselyvastausten oheen 6. Kuinka kaukana asuntonne tai loma-asuntonne sijaitsee Kokkonevan hankealueesta? 1. alle kilometri kilometriä kilometriä 4. yli 5 kilometriä 7. Omistatteko maata Kokkonevan hankealueella? 1. kyllä omistan 2. en omista 8. Oletteko käynyt jonkin olemassa olevan tuulivoimapuiston alueella tai oletteko nähneet tuulivoimaloita maastossa? 1. en ole 2. olen käynyt voimalan juurella 3. olen nähnyt voimaloita lähietäisyydeltä 4. olen nähnyt voimaloita kilometrien etäisyydeltä B. HANKEALUEIDEN NYKYINEN KÄYTTÖ 9. Kuinka usein liikutte Kokkonevan hankealueella? 1. Päivittäin 2. Viikoittain 3. Kuukausittain / kausiluontoisesti 4. Harvemmin 5. En koskaan 10. Mihin harrastuksiin tai muihin tarkoituksiin käytätte Kokkonevan aluetta? Ympyröikää kaikki ne toiminnat, joihin käytätte aluetta. 1. En liiku alueella 5. Luonnon tarkkailuun 2. Ulkoiluun tai lenkkeilyyn 6. Metsätalouden harjoittamiseen 3. Marjastukseen ja sienestykseen 7. Muuhun toimintaan, mihin? 4. Metsästykseen
32 ASUKASKYSELY 4 / Kuvailkaa suunnitellun tuulivoimapuiston ja sen lähiympäristön nykyistä käyttöä tai merkitystä elinympäristössänne. C. SUHTAUTUMINEN TUULIVOIMAAN YLEISESTI 12. Ympyröikää seuraavista väittämistä parhaiten mielipidettänne kuvaava vaihtoehto. Täysin samaa mieltä Melko samaa mieltä Melko eri mieltä Täysin eri mieltä Tuulivoima on kestävää ja se säästää luonnonvaroja Kannatan tuulivoiman lisäämistä Suomessa Pidän tärkeänä, että Suomi vähentää riippuvuutta tuontienergiasta Pienet tuulivoiman tuotantoalueet ovat parempia kuin isot Olen perehtynyt tuulivoiman vaikutuksiin Luotan viranomaisten ammattitaitoon ja lakeihin, jotka ohjaavat tuulivoiman suunnittelua Lähiympäristön asukkaat tottuvat ajan kuluessa tuulivoimapuistoon eikä sitä koeta häiritsevänä En osaa sanoa D. ARVIOT TUULIVOIMAHANKKEEN VAIKUTUKSISTA 13. Miten arvioitte Kokkonevan tuulivoimahankkeen vaikuttavan kuntatasolla? Vaikuttaa erittäin myönteisesti Vaikuttaa myönteis esti Ei ole vaikutust a Vaikuttaa kielteises ti Vaikuttaa erittäin kielteisesti Vaikutus alueen / kunnan imagoon Vaikutus alueen matkailuun Vaikutus kunnan talouteen Vaikutus kunnan elinvoimaisuuteen Vaikutus alueen arvostukseen Vaikutus alueen työllisyyteen Miten arvioitte seuraavien hankkeeseen liittyvien asioiden vaikuttavan omaan elämäänne? Vaikuttaa erittäin myönteisesti Vaikuttaa myönteis esti Ei ole vaikutust a Vaikuttaa kielteises ti Vaikuttaa erittäin kielteisesti Tuulivoimaloiden aiheuttama maiseman muutos Tuulivoimaloiden lapojen aiheuttama varjostus Tuulivoimaloiden synnyttämä ääni Lentoestevalojen näkyminen Miten arvioitte asuinalueenne tai vapaa-ajan asuntonne lähiympäristön viihtyisyyttä? En osaa sanoa En osaa sanoa 16. Miten arvioitte asuinalueenne tai vapaa-ajan asuntonne lähiympäristön maisemaa? Erittäin miellyttävä Erittäin viihtyisä Viihtyisä Epäviihtyisä Erittäin epäviihtyisä En osaa sanoa Nykytilanteessa Kokkonevan tuulivoimapuiston rakentamisen jälkeen Miellyttävä Epämiellyttävä Erittäin epämiellyttävä Nykytilanteessa Kokkonevan tuulivoimapuiston rakentamisen jälkeen En osaa sanoa
33 ASUKASKYSELY 4 / Miten arvioitte omia ja perheenne harrastus- ja virkistysmahdollisuuksia asuinalueenne tai vapaa-ajan asuntonne lähiympäristössä? Erittäin hyvät Hyvät Huonot Erittäin huonot En osaa sanoa Nykytilanteessa Kokkonevan tuulivoimapuiston rakentamisen jälkeen Miten arvioitte asuinalueenne tai vapaa-ajan asuntonne lähiympäristön arvostusta asuinja vapaa-ajan asuntoalueena? Erittäin arvostettu Arvostettu Vain vähän arvostett u Ei lainkaan arvostettu Nykytilanteessa Kokkonevan tuulivoimapuiston rakentamisen jälkeen Miten arvioitte Kokkonevan tuulivoimapuiston rakentamisen vaikuttavan alueiden käyttömahdollisuuksiin. Ympyröikää oikea vaihtoehto sen mukaan, uskotteko vaikutusten olevan myönteisiä tai kielteisiä. Vaikuttaa erittäin myönteisesti Vaikuttaa myönteisesti Ei ole vaikutusta Vaikuttaa kielteisesti Vaikuttaa erittäin kielteisesti En osaa sanoa 1. Ulkoiluun tai lenkkeilyyn Marjastukseen ja sienestykseen Metsästykseen Luonnon tarkkailuun Metsätalouden harjoittamiseen Muuhun toimintaan, mihin? Mitkä ovat mielestänne suunnitellun Kokkonevan tuulivoimapuiston toteuttamisen merkittävimmät myönteiset vaikutukset? 21. Mitkä ovat mielestänne suunnitellun Kokkonevan tuulivoimapuiston toteuttamisen merkittävimmät kielteiset vaikutukset? En osaa sanoa E. SUHTAUTUMINEN TUULIVOIMAHANKKEESEEN JA TIEDOTUS 22. Ympyröikää mielipidettänne parhaiten kuvaava vaihtoehto seuraavista väittämistä. Täysin samaa mieltä Melko samaa mieltä Melko eri mieltä Täysin eri mieltä Kokkonevan alue soveltuu tuulivoimaloiden rakentamiseen Tuulivoimaloita tulisi sijoittaa alueille suunniteltua enemmän Teiden ja tieyhteyksien rakentaminen on hyvä asia Tuulivoimaloiden sijaintia tulisi muuttaa Ympäristövaikutusten selvittäminen on hyvä asia En osaa sanoa
34 ASUKASKYSELY 4 / 2017 Haluatteko muuten kommentoida tuulivoimaloiden sijoittelua alueilla? Mainitkaa, mikäli vastauksenne koskee jotakin tiettyä voimalaa. 23. Jos Kokkonevan tuulivoimapuistolla olisi arvionne mukaan vaikutuksia jokapäiväiseen elämäänne, kuvailkaa vaikutuksia. 24. Minkälainen näkemys teille on syntynyt hankkeen sähkönsiirtovaihtoehdosta, jonka mukaan Kokkonevan tuulipuiston sähköverkkoliityntä on suunniteltu maakaapelilla voimalinjaan, joka sijaitsee n. 6 km kaava-alueelta länteen. Liittymäkohtaan rakennetaan sähköasema. Jos sähkönsiirtoratkaisulla on arvionne mukaan vaikutuksia jokapäiväiseen elämäänne, kuvailkaa vaikutuksia. 25. Millaisella mielellä ajattelette Kokkonevan tuulivoimahanketta? Ympyröikää seuraavista ajatuksianne parhaiten kuvaava vaihtoehto ja kirjoittakaa alle lyhyt perustelu vastauksellenne. 1. Olen rauhallisin mielin 2. Olen huolestunut 3. Tilanne pelottaa 4. En osaa sanoa Perustelut 26. Oletteko saanut tietoa Kokkonevan tuulivoimahankkeesta tai osallistunut hankkeesta käytävään keskusteluun? Ympäröikää oikeat vaihtoehdot. Kyllä En 1. Luen hankkeesta nyt ensimmäisen kerran Olen lukenut hanketta koskevia mielipide- tai lehtikirjoituksia Olen keskustellut hankkeesta lähiympäristön asukkaiden kanssa Olen osallistunut hankkeesta käytyyn julkiseen keskusteluun Tiedän, mistä löydän tarvittaessa lisätietoja hankkeesta Mitä asioita toivoisitte otettavan huomioon Kokkonevan tuulivoimapuiston suunnittelussa (vaikutusten arviointi osayleiskaavan yhteydessä, tuulivoimaloiden, sähkönsiirron maakaapelin ja huoltoteiden sijainti)? Jatkakaa tarvittaessa kääntöpuolelle Kiitos arvokkaista vastauksistanne! Lähetys mennessä palautuskuorella